Gábor Király
Gábor Ferenc Király (; Szombathely, 1. travnja 1976.) je umirovljeni mađarski nogometni golman koji je posljednje igrao za Szombathelyi Haladás; od 1998. do 2016. godine je branio za mađarsku reprezentaciju. 

U svojoj 22 godine dugoj karijeri, Király je najviše vremena proveo u njemačkom klubu Hertha BSC, za kojeg je potpisao 1997. i s kojim je skupio 198 službenih nastupa. Osim u Herthi, igrao je i u engleskim klubovima Crystal Palaceu, Burnleyju i Fulhamu, a imao je i periode kada je bio na posudbi u West Ham Unitedu i Aston Villi. Godine 2015. potpisao je za Szombathelyi Haladás, klub iz svog rodnog grada. Nakon što je 1998. godine debitirao protiv Austrije, Király je skupio više od 100 nastupa za reprezentaciju te je po broju nastupa nacionalni rekorder. 

Király je prepoznatljiv po tome što na gotovo svakoj utakmici nosi dugu trenirku, a ne kratke hlače kao većina vratara, što je objasnio većim komforom zbog igranja na grubim podlogama. Njegove trenirke najčešće su sive jer mu ta boja donosi sreću. 

Dana 14. lipnja 2016. godine, Király je s 40 godina i 75 dana postao najstariji igrač s nastupom na Europskom prvenstvu, zamijenivši dotadašnjeg rekordera, Lothara Matthäusa, koji je imao 39 godina i 91 dan. 

Mađarski fudbaleri
Fudbaleri ili nogometaši West Ham Uniteda
Fudbaleri ili nogometaši Fulhama
Fudbaleri ili nogometaši Bayer Leverkusena